SISTE: Like etter klokken 2000 var begge vognene fjernet og det var igjen full drift på hele linjen. Ifølge Keolis kan man likevel måtte regne med noen forsinkelser utover kvelden.

– Vi har folk på vei opp dit, og håper at vi får fjernet vognen så raskt som mulig, sier beredskapsvakt i Keolis, Jan Ove Halsøy.

Flere BA-tipsere har meldt om driftsstansen.

To bybanevogner sto i kø på Paradis ved 1730-tiden. Den ene skal nå være fjernet.

LES OGSÅ: Kjære Skyss. Hvorfor har dere ingen plan B?

Så sporet en bybanevogn av ... Skyss jobber med en erstatning etter en driftsstans på bybanelinjen. Foto: BA-tipser

110-sentralen melder 1825 at de assisterer i arbeidet med å få fjernet bybanevogn som har sporet av.

– Den havnet utfor med det ene hjulsettet, er hva jeg har fått beskjed om, sier vaktkommandør ved 110-sentralen, Arne Corneliussen.

Avsporingen skal ha skjedd ved Slettebakken.

– Det er en liten avsporing, understreker beredskapsvakt Halsøy.

Dette førte til full stans mellom Paradis og Wergeland. Driftsstansen var altså over like etter klokken 2000.

Jobber med erstatning

Senest i går kveld var det også bybanetrøbbel, da var det en vogn som sto fast like forbi Nygård.

– Det ble litt krøll i kveld, og det beklager vi, sier Ingrid Dreyer, kommunikasjonsansvarlig i Skyss.